Kotač vremena ponovno se okreće
u Kraljevstvu Ndongo.
Njingin brat je mrtav.
Njezin odnos s Kasom, imbangalskim ratnikom,
razoren je, a brak poništen.
Njinga!
Posljedica je to ubojstva mladog budućeg kralja
na dan njihova vjenčanja.
Taj je čin bio nužan
za preuzimanje vlasti i nastavak provođenja plana...
istjerivanja Portugalaca iz Ndonga jednom za svagda.
Svi su dugovi plaćeni.
Ti si sad kraljica.
Živjela kraljica Njinga!
- Njinga! - Njinga!
AFRIČKE KRALJICE
OTOČJE KINDONGA
Tržnica danas izgleda drukčije.
Ovo nisu obični trgovci, sestro.
U dobi od 42 godine
Njinga je postala kraljica. Vlada čitavom zemljom.
Konačno odlučuje o sudbini svojega kraljevstva, Ndonga.
U Kraljevstvu Ndongu,
iz sigurnosti svoje vojne baze na otočju Kindongi,
Njinga vlada uz pomoć svojih sestara Kambu i Funji.
Mnogi od njih odazvali su se na tvoj poziv.
Naši špijuni kažu da su se čitava sela odazvala
i poslala ti svoje najsnažnije ljude.
Njinga pokušava proširiti vojsku
obraćajući se ljudima i poručujući:
„Dopustite da vam budem kraljica.“
Prikazivala se kao prkosna vladarica
i to se ljudima svidjelo,
osobito onima koji su smatrali da portugalsko porobljavanje i nasilje
ozbiljno narušavaju njihove zajednice.
Osigurava utočište, i to ne samo za pripadnike svojeg,
nego i drugih plemena.
Tko su oni?
Jutros su stigli.
Sami?
Pobili su im obitelji.
Portugalci su im poharali selo.
One koje nisu ubili odveli su u Luandu.
Skrivali su se u grmlju tri dana.
Na sigurnom ste.
I smrt u mukama...
predobra je za namjesnika Sousu.
Još nemamo dovoljno ljudi da uništimo Sousu.
- Neumoljiv je. - Da.
Hvala ti, Funji. Znam. Ne moraš me podsjećati.
Samo hoću reći da su njegovi ljudi...
Tek ljudi.
Nisu bogovi.
Premda nas ima manje, možemo im naštetiti.
Kako?
Ovi su ljudi pretežito stočari i ribari, a ne vojnici.
Predaj se ako si odustala, Funji.
Njinga, budi razumna.
Ma kakav razum!
Ti možda vidiš civile i potlačene ljude.
No ja vidim domaću vojsku koja je spremna braniti svoju zemlju.
Ne podcjenjuj sposobnosti čovjeka koji se bori za svoju obitelj.
Osobito kad nema što izgubiti.
Pusti, samo je frustrirana.
Govori kao kralj...
s bremenom vlastitog naroda na plećima,
a ne kao tvoja sestra.
Znam.
Smatra da portugalsko robovlasništvo nije pravedno,
da njezin narod ne smije biti porobljen.
Stoga će posegnuti za svim raspoloživim sredstvima.
Njinga zaključuje,
i to veoma pametno,
da se ljudi moraju usprotiviti djelima Portugalaca.
Šalje svoje glasnike u brojne pokrajine Ndonga
i potiče ljude da se pobune
i pridruže joj se protiv Portugalaca.
Robovi masovno bježe s portugalskih plantaža.
Porobljeni vojnici,
koji su u tom trenutku portugalsko vojno osoblje, bježe.
Njingina taktička genijalnost očituje se u pothvatu
blokiranja cesta,
što remeti trgovinu
koja Portugalcima omogućuje kupovinu robova.
Prekidanje tih mreža sprečava Portugalce
da odvode zarobljenike u svoju bazu Luandu,
odakle ih inače šalju na priobalne plantaže,
pretvaraju u vojnike ili pak otpravljaju iz Afrike
u transatlantsku trgovinu robljem.
LUANDSKA LUKA
Za to vrijeme u Luandi novi namjesnik Fernão de Sousa
bjesni zbog katastrofalnih financijskih gubitaka.
Novi namjesnik svjedoči
ne samo smanjivanju vlastite vojske,
nego i slabljenju pristupa trgovini robljem
zbog Njinginih aktivnosti.
Portugalci su bijesni.
Smetnje koje izaziva zaista stavljaju Njingu u fokus.
Ne djeluje zadovoljno, sestro.
Neka.
Ako je ljutit, nema kontrolu.
Premda je portugalska vojska nadmoćnija,
ipak smatraju da je bolje pregovarati
nego svaki put pribjegavati sili,
jer bi ih to s vremenom iscrpilo.
Uzvišeni izaslaniče Njegove Ekscelencije namjesnika de Souse.
Dobro nam došli.
Donosim poruku.
Donosim namjesnikovu naredbu.
Smjesta vratite njegovo vlasništvo.
Vlasništvo? Kakvo vlasništvo?
Robove.
Portugalske robove...
Znate vi dobro na koje vlasništvo mislim,
budući da ste vi i vaši...
Nastavite.
Budući da ste vi i vaši...
vojnici...
omeli rad svih tržnica robljem odavde do Luande.
Uzeli ste imovinu koja vam ne pripada.
Ti robovi pripadaju namjesniku.
Molim vas...
recite namjesniku da ću mu rado vratiti imovinu, njegove...
robove.
Dobro onda.
Smjesta ću se vratiti i prenijeti...
Jedini je problem...
što ih nemam.
Što to?
Ja nemam robova.
Kako to mislite, nemate robova?
- Niste ih mogli prodati... - Nikad nisam imala...
Robova.
Osvrnite se.
Vidite li ovdje kakve robove?
Ako ih vidite, recite mi.
Pa ću ih rado vratiti namjesniku.
Hajde!
Vidite li ovdje kakve robove?
Prenesite namjesniku da nema robova...
u mojem kraljevstvu.
Budite ljubazni i otpratite naše goste do ceste.
Uskoro će mrak.
Ne želimo da se izgubite.
Da ne biste postali tuđe vlasništvo.
Zar ne?
Oboje znamo da namjesnik neće biti zadovoljan.
Neka.
Ovo je prvi put u nekoliko desetljeća
da Ndongo ima nadmoć nad Portugalcima
i da je sila koju se ne uzima olako.
LUANDSKA LUKA
Portugalci su prestravljeni.
To šteti čitavom njihovom kolonijalnom carstvu.
Nije riječ samo o njihovu osvajanju Ndonga.
Na kocki su njihovi posjedi u Brazilu,
koji je u to vrijeme bio jedna od najbogatijih svjetskih kolonija.
A njima porobljeni radnici trebaju za uzgoj šećera, bijelog zlata,
koji je u 17. stoljeću bio jedan od najunosnijih proizvoda.
U pothvatu koji bi mogao gadno naštetiti portugalskim trgovcima robljem
Njinga ne samo da pridobiva porobljeno stanovništvo,
nego i okuplja plemiće zvane sobe.
Portugalci se koriste političkim nasiljem kako bi sklapali saveze,
a izdaju sprečavaju zastrašivanjem.
Navikli su da im afrički saveznici, sobe, isporučuju robove,
a zbog Njingina otpora portugalskoj vlasti
sad sve više soba odbija plaćati danak Portugalcima.
Nismo prikupili danak.
Sobe i dalje masovno hrle Njingi.
Ako ovako nastavimo, ostat ćemo bez robova.
Da ima pravde...
ta divljakuša...
bila bi u utrobi broda na putu za Salvador
sa svojim bijednim zemljacima.
Kurva lopovska!
Njinga nema pojma što je čeka.
Sav gnjev Portugala iskaljivat ćemo na toj poganki
sve dok se ne bude imala kamo skloniti
u ovoj šugavoj zabiti Bogu iza leđa!
Pod svaku cijenu.
Njinga predstavlja toliku prijetnju portugalskim planovima u regiji
da se odlučuju riješiti se tog problema
jednom zauvijek.
Ona postaje državnim neprijateljem broj jedan.
U tom trenutku namjesnik Fernão de Sousa
dobiva odobrenje Katoličke Crkve
da protiv nje započne vjerom opravdan rat.
OTOČJE KINDONGA
Gospodo, šuma je prepuna divljaka.
Naša je nagrada blizu.
Vi prodrite sa zapada...
a vi me ostali slijedite.
Idemo po nagradu, momci.
Portugalci kreću u krvav ratni pohod na Njingu.
OTOČJE KINDONGA
Tijekom dva mjeseca polako prodiru u njezin teritorij
i naposljetku okružuju njezino uporište na otočju Kindongi.
Nadvladat će nas.
Povlačenje!
Smjesta se povucite u grmlje!
Portugalci su neumorni.
Misli da joj je igra živaca naklonjena, no nije.
Portugalsko naoružanje prejako je za Njingu.
Gubi previše ratnika.
Njingi i njezinu narodu prijeti istrebljenje,
potpuno uništenje.
Njinga se krije u džungli na otočju Kindongi
i zna da izgledi nisu na njezinoj strani.
Mora odlučiti hoće li se ostati boriti ili će se pak povući i oporaviti.
De Sousa je povećao vojsku.
Spominje se i nagrada za...
Košare pune ruku,
nosova i glava mojih podanika.
I za vas, kraljice.
Ovako snažan odgovor
znači da si ozbiljna suparnica.
Njihova djela govore više od riječi.
A što govore?
Da su krvožedni,
gramzivi i okrutni ubojice?
Govore da si kraljica.
Zakonita, moćna, voljena.
Preopasna da ostaneš na životu.
Nisi li to htjela?
Da prepoznaju i priznaju to što jesi?
Pa...
dobila si što si htjela.
Dobila sam...
vojsku koja je bolesna,
istrošena i umorna.
Znam da će mi biti odani do kraja.
Ali ne ovako.
Ne kad Portugalci njuše našu slabost.
Što preci kažu?
Nisu nas uzalud doveli ovako daleko.
Iz povijesnih izvora znamo
da se mora povući, no ne može to učiniti dostojanstveno.
Stoga odlučuje zatražiti savjet od predaka,
točnije, od pokojnog brata.
Ngolo Mbande.
Ti vidiš više od nas.
Dalje od nas.
Povedi nas.
Što kaže?
Polako.
Tvoj brat kaže da za borbu moraš biti živa, kćeri.
Preci kažu: „Najprije preživi, a potom se bori.“
Ne možemo ostati ovdje.
Ako dolazi još vojnika,
a preci se slažu...
da se moramo povući...
tada moramo krenuti večeras.
Pod okriljem mraka. Preopasno je čekati.
Probudi ih.
Preci su se oglasili.
Njinga svoju duhovnost koristi strateški
kako bi demonstrirala narodu Ndonga, zvanom Mbundu,
da znanje i moć predaka
utječu na njezine političke i strateške odluke.
Njinga i njezina pratnja daju se u bijeg.
Donosi tešku odluku
ostaviti voljene sestre na otočju Kindongi
u vojnom logoru, radi njihove sigurnosti.
U tom trenutku Portugalci osvajaju velike dijelove
Njingina kraljevstva, Ndonga.
Da zaštiti svoj narod,
mora pribjeći diplomaciji.
Što si taj divljak umišlja?
Godine 1626. Njinga šalje svojega mwene lumba,
najvišeg dužnosnika i diplomata, pred Portugalce
da pokuša ispregovarati mir.
Zahvaljujem na velikodušnom prijmu.
Dopustite mi da se predstavim.
Ja sam mwene lumbo,
posebni izaslanik Njezina Veličanstva
kraljice Njinge od Ndonga.
Slanje najvišeg dužnosnika ona smatra činom poštovanja.
Nada se da će to Portugalce posjesti
za pregovarački stol.
Kraljica Njinga upućuje Vašoj Ekscelenciji srdačne pozdrave.
Naložila je da prenesem
da će vam omogućiti pristup tržnicama...
ako je zauzvrat priznate kao zakonitu kraljicu.
Prinosimo ove darove...
kao kraljičin znak dobre volje.
Jamčimo da će ih biti još
ako rješenje bude obostrano prihvatljivo.
Molim, pokažite našem gostu...
kako izgleda obostrano prihvatljivo rješenje.
Zatvaraju mwene lumba,
a poslije mu javno odrubljuju glavu.
Ali Portugalci još nisu gotovi.
Portugalci će učiniti sve
da je spriječe u provođenju njezine misije.
Stoga moraju pronaći slabost koja bi mogla potkopati Njinginu vlast iznutra.
Kraljice.
Reci! Što se dogodilo?
Portugalci su uništili kilombo.
Mnogi su izgubili živote.
Funji, Kambu...
Moje sestre. Što je s njima?
Zarobili su ih.
Molim?
Ne.
Ne, molim vas.
Preci moji, molim vas.
Ne.
Molim vas, ne.
Portugalci su zarobili njezine sestre
kao zalog za pregovore.
Sestre su joj najbliže osobe u životu.
Zastrašujuće je.
Oteli su ih Portugalci,
koji i inače iskazuju samo nepoštovanje
prema vođama Ndonga.
Dosta.
Ustani, Njinga.
Precima trebaš uspravna.
Da.
To je to.
Shrvana je
i mora promisliti o sljedećem koraku,
ali i o tome što će oni tražiti od nje
da joj vrate sestre.
Prenoćit ćemo ovdje.
A sutra ćemo potražiti Imbangalu.
Vraćaš se Kasi?
Kasa je dječak. Idem poglavici Kasanjeu.
Kraljice, je li to pametno?
- Kasanje je... - S njime se ne valja igrati.
Nemam izbora.
On je jedini čovjek...
koji mi može pružiti ono što trebam...
za borbu s Portugalcima.
Jesi li spremna platiti?
Jesam.
Ne možeš poslati kozu da se bori s lavom.
Želim svoje sestre natrag.
Želim da Portugalci napuste moju zemlju.
Svi do jednoga!
Njinga je oslabljena, vojska joj je iscrpljena.
Mora ponovno uspostaviti uporište.
Treba ljude, treba vojsku
i nekoga tko joj može pomoći
spriječiti Portugalce u ubijanju i otimanju
članova njezine obitelji.
Budući da je stjerana u kut, odlučuje se za drastičan potez
i pokušava sklopiti savez s imbangalskim zapovjednikom Kasanjeom.
Kasanje je najmoćniji vođa Imbangale.
Kasanje je daleko moćniji od ijednog drugog vođe Imbangale.
Ima golemu vojsku od 80 000 ljudi
kojom bi se Njinga mogla okoristiti.
Na glasu je kao kanibal te izuzetno nasilan i opasan pojedinac.
Dugogodišnji joj je suparnik koji je sedam godina ranije napao Ndongo.
TERITORIJ IMBANGALE
U tom trenutku Kasanjeova Imbangala
namjerava napustiti nomadski život
i skrasiti se.
Oboje nešto žele jedno od drugoga.
On ima snažnu vojsku koja njoj treba,
a Njinga zna kako podići kraljevstvo.
To joj je posljednja nada.
Ako uspije sklopiti savez, mogla bi učvrstiti vlast
i postati najveća prijetnja u regiji.
Majčina si kći.
Što to znači?
Misliš li da je bilo lako biti
s moćnim čovjekom poput tvog oca?
Moćnijim od ovoga ovdje.
Prizovi je.
Sad trebaš surađivati s majčinim, a ne očevim duhom.
On je možda ponosit Imbangalac
i okorjeli ratnik...
no ipak je muškarac.
Stoga se neću predstaviti kao ženski kralj.
Nego kao kraljica.
Jer ja sam prije svega žena.
Zasad.
Došla sam...
tražiti utočište...
i savez...
od jedinog muškarca u ovome kraljevstvu koji je zaista kadar
poraziti Portugalce.
Čuvena Njinga...
traži moju zaštitu od Portugalaca.
A ja ću se zauzvrat vjerno boriti uz tebe.
Čime?
Borit ću se...
srcem.
I svim sredstvima
koja mi je veliki poglavica Kasanje voljan dati.
Mnogo sam se puta borila na strani Imbangale.
Nikad ne razočaram.
Dobra si s riječima.
- Hvala. - Ali tvoje riječi...
One nisu dovoljne da te primim u ovaj tabor.
Što mi je činiti?
Imam dva uvjeta.
Postat ćeš mi žena.
Ja sam gospodar ovog kilomba.
A mjesta ima samo za jednoga gospodara.
Nećeš me prevariti kao Kasu.
A drugi uvjet?
Otarasi se toga.
Ne želim to vidjeti u tvojoj ruci.
Simboli tvojeg autoriteta ovdje nemaju težinu.
Njinga nosi obredne predmete,
poput brojnih afričkih kraljeva.
Ja imam kraljevsku ogrlicu. Imam i kraljevsko žezlo.
Njinga nosi pojas, lungu,
koji simbolizira njezinu kraljevsku moć.
Odbaci je.
Svjesna je da radi osnaživanja vlastitih redova i izbavljenja sestara
nešto mora žrtvovati.
Jedna od strategija koje primjenjuje tijekom života
jest akulturacija,
preuzimanje značajki strane kulture kako bi dobila ono što želi.
Mislim da je to jedinstveno
kod Njinge kao vođe.
Kažeš da se želiš boriti,
voditi kontingent mojih ljudi.
Pa, to ne možeš bez titule.
Stoga sam odlučio imenovati te kraljicom Njingom.
Gospodaricom oružja i ratnicom.
Ali...
Ali što?
- Još uvjeta? - Dobro me poznaješ.
- Bit ćemo opak par. -Što želiš od mene, Kasanje?
Ne samo ja.
Mi!
Želimo krvnu zakletvu.
Dokaži da si jedna od nas.
Učini to sad i sve što sam ti obećao smjesta će ti pripasti.
Mora dokazati
da je zaista odlučna pridružiti se Imbangali.
Primorana je obaviti čitav niz obreda.
Mora piti ljudsku krv.
Taj dio Njingine biografije
najsporniji je u povijesnim izvorima
i njezinoj mitologiji.
Do koje je mjere postala imbangalski kanibal?
Je li jela ljudsko meso?
Je li prinosila ljudske žrtve?
Portugalski izvori demoniziraju Imbangalu
prikazujući ih kao barbarske kanibale.
I Portugalci
koriste tu kampanju ozloglašivanja da ocrne Njingu.
Ja smatram
da nitko nije jeo ljudska srca.
Njinga nije pojela ničije srce.
Kad postaje zapovjednica Imbangale,
Njinga svoju pozornost i energiju usmjerava na osvajanje.
Što je?
Želim još nešto.
Još?
Bazu.
Sad želiš razgovarati o ratu?
Da.
Već imaš bazu.
- Ovdje. -Želim svoju bazu.
Dovoljno sigurnu da ondje mogu planirati, graditi...
i udarati Portugalce u najbolniju točku.
Zašto slutim da imaš lokaciju na umu?
Želim da mi baza bude u Matambi.
Ako ti to ostvarim...
što ću dobiti zauzvrat?
Što želiš, Kasanje?
Što bih ja mogla dati svemoćnom Kasanjeu?
Želim tebe.
- Mene već imaš. - Odanost.
- Imaš... - Ne, Njinga.
Slušaj.
Želiš dokrajčiti Portugalce?
Ja želim svoje kraljevstvo.
Moćno kraljevstvo.
I želim...
Računati na mene?
- Da ću biti... - Odana.
Uvijek.
Mogu li ti vjerovati?
Kasanje...
Ležim naga u tvojem krevetu.
Nemam što skrivati.
Daj mi...
tisuće...
svojih najsnažnijih ljudi.
A ja ću tebi dati kraljevstvo.
Dogovoreno.
Moja kraljice Matambe.
Osvajanje Matambe za Njingu je ključno
u strateškom, političkom i vojnom smislu.
Ona graniči s Kraljevstvom Ndongom.
Dakle, odande može napadati
i zaista ugnjetavati Portugalce.
S Kasanjeovom vojskom
kreće u četverogodišnje osvajanje Matambe.
I tek ondje zaista osniva
svoju novu bazu.
KRALJEVSTVO MATAMBA
Sad, s 53 godine,
Njinga predvodi združenu vojsku
koju čine tisuće Imbangalaca i ratnika Mbundu.
Ide u pohod na kraljevstvo i s vremenom stiže do prijestolnice,
gdje su smještene odaje kraljice Matambe.
Ne!
Mi nismo Portugalci.
Ne odnosimo se tako prema kraljevskim obiteljima.
Čak ni u porazu.
Rekla sam...
Želiš li da smjesta pozovemo Kasanjea?
Jesi li gluh?
Bježi dok još imaš noge.
Neće vam nauditi. Ne bojte se.
A vi?
Trebamo li se vas bojati?
Prognani ste.
Ali bez brige.
Šaljem vas na sigurno mjesto.
Ondje možete i vladati u moje ime, no ne smijete se ovamo vratiti
bez mojeg dopuštenja.
Matamba je sada moja.
Je li to jasno?
Kako želite.
- Moja kći i ja otići ćemo... - Vaša kći ostaje.
Što?
Još je mala.
Ima toliko toga za naučiti.
- Neće vam biti od koristi. - To ću ja procijeniti.
Bez brige.
Pod uvjetom da odete
i učinite što vaša kraljica traži...
bit će na sigurnom.
-Čekajte. - Imate moju riječ.
Ovo nije osobno.
Tako mora biti.
Sad možete ići.
Molim vas.
Odlazite, rekla sam!
Ja sam sve što ima.
Molim vas. Ja sam sve što ima!
Ne!
Otmica Muongine kćeri
za Njingu je bila teška, ali nužna odluka.
To je bilo jamstvo da se Muongo neće vratiti u Matambu.
Sad je ona kraljica tog kraljevstva.
Njinga mora donijeti veoma teške odluke
kako bi mogla zajamčiti slobodu
i suverenitet svojemu narodu.
Njinga se vratila u velikom stilu.
Sad je zapovjednica Imbangale, kraljica koja utjeruje strah u kosti
i predvodi vojsku od otprilike 100 000 ljudi.
No njezine su sestre i dalje u rukama Portugalaca.
Uskoro ću vas izbaviti, sestre moje.
Prijevod titlova: Ema Horvath